СЪОБЩЕНИЕ

Относно промяна на набирателната сметка за първичното предлагане на пазара за растеж „BEAM”
„АмонРа“ Енерджи АД уведомява инветитори, които желаят да участват в първично предлагане на пазара за растеж на  МСП BEAM, организиран от „Българска фондова борса“ АД, че в ОББ е открита НОВА набирателна сметка.  Набирателната сметка, която беше обявена в съобщението за предлагането, публикувано на 22.11.2022 е невалидна.  Валидната набирателна сметка за предлагането е:
BG35UBBS80021039269850

Метод и срокове за заплащане и за доставка на ценните книжа на “АМОНРА ЕНЕРДЖИ“ АД

Заплащането на пълната емисионна стойност на записаните акции следва да се извърши от инвеститорите едновременно с подаването на нареждането за записване до съответния инвестиционен посредник. Удостоверителният документ за направената вноска е платежното нареждане или вносната бележка. 

Всеки инвеститор с класирани на аукциона поръчки ще получи акции от временната емисия, които след вписване на увеличението на капитала в Търговския регистър, съответно дерегистрацията й, ще се преобразуват в равен брой от новоемитираните от Дружеството акции, съгласно процедурите на Централен Депозитар АД. Уведомления за заверяването на сметките за ценни книжа на инвеститорите с предлаганите акции ще бъдат предадени на инвеститорите съгласно правилата на съответния инвестиционен посредник, чрез който е подадено нареждането.

Инвестиционните посредници заплащат акциите, закупени за техни клиенти и/или за собствена сметка, при условията на „доставка срещу плащане“ и съгласно правилата на Централен депозитар АД. В деня на сетълмент на сключените сделки, Централен депозитар АД ще задължи банковите сметки на инвестиционните посредници, чрез които са подадени класираните нареждания за записване с дължимите от всеки инвестиционен посредник суми, срещу записаните от негови клиенти акции и ще завери специално откритата за целта набирателна сметка на Емитента, както следва: 

титуляр „АмонРа Енерджи“ АД,

BG35UBBS80021039269850 UBBS

Банка: ОББ АД

с дължимите суми.  

Набраните парични средства по набирателната сметка не могат да се използват от Дружеството преди приключване на подписката и вписването на увеличението на капитала в Търговския регистър.
В случай че до изтичането на крайния срок на подписката бъдат записани и заплатени не по-малко от 200 000 акции от предлагането, то ще се счита за успешно и Емитентът ще предприеме съответните действия по вписване на увеличението на капитала в Търговския регистър и регистрация на емисията нови акции в Централен депозитар АД. Новите акции се издават с регистриране на емисията акции от увеличението на капитала в Централен депозитар АД, който ще регистрира съответния брой акции по сметки (нови или съществуващи) на лицата, записали акциите от увеличението на капитала. Инвеститорите могат да заявят удостоверителни документи за придобитите от тях акции, които се издават от Централен депозитар АД чрез съответния инвестиционен посредник по искане на акционера и съгласно Правилника на Централен депозитар АД.
